b'\n_START_ARTICLE_\nBalka\xc5\xa1i j\xc3\xa4rv\n_START_PARAGRAPH_\nBalka\xc5\xa1 (kasahhi \xd0\x91\xd0\xb0\xd0\xbb\xd2\x9b\xd0\xb0\xd1\x88 \xd0\xba\xd3\xa9\xd0\xbb\xd1\x96) on soolaj\xc3\xa4rv Kasahstani kaguosas._NEWLINE_Balka\xc5\xa1 kuulub Aasia suurimate j\xc3\xa4rvede hulka ning selle pindala on 16 996 km\xc2\xb2. Keskmine s\xc3\xbcgavus on 5,8 m ja maksimaalne 25,6 m, veepinna absoluutne k\xc3\xb5rgus 341,4 m. J\xc3\xa4rve l\xc3\xa4\xc3\xa4nepoolne osa on magedama veega, idapoolne osa soolase veega, kuna sinna suubuvad v\xc3\xa4iksemad j\xc3\xb5ed Ayak\xc3\xb6z, Lepsi ja Aksu, kliima on aga k\xc3\xb5rbeline ja aurumine v\xc3\xa4ga suur. Kontinentaalse kliima t\xc3\xb5ttu on novembrist m\xc3\xa4rtsini j\xc3\xa4rvel j\xc3\xa4\xc3\xa4kate ja kitsamates kohtades j\xc3\xa4\xc3\xa4teed. Talvel soolsus m\xc3\xb5nev\xc3\xb5rra langeb._NEWLINE_J\xc3\xa4rve voolab k\xc3\xbcll k\xc3\xb5rgm\xc3\xa4gedest vett ammutav Ile j\xc3\xb5gi, kuid suur osa selle veest kasutatakse kunstlikuks niisutamiseks ja t\xc3\xb6\xc3\xb6stuse tarbeks. J\xc3\xa4rve keskossa suubub \xc3\xa4ravoolu poolest teine j\xc3\xb5gi Karatal. Veehulk Balka\xc5\xa1i j\xc3\xa4rves on v\xc3\xa4henemas.'